Gunn Wållgren

Gunn Wållgren, sünninimega Gunnel Margaret Haraldsdotter Wållgren, (16. november 1913 Göteborg – 4. juuni 1983 Stockholm) oli rootsi näitleja. Gunn Wållgren oli lapsest saadik unistanud näitlejaks saamisest, aga vanemad ei toetanud seda soovi. Wållgren kandideeris salaja siiski edukalt Kuningliku Draamateatri (rootsi keeles Kungliga Dramatiska Teatern ehk Dramaten) lavakunstikooli. Üks tema õpetajaid oli Hilda Borgström. Gunn Wållgren lõpetas lavakooli aastal 1937. Gunn Wållgreni esimene roll Kuninglikus Draamateatris oli 1936. aastal Mildredi roll Eugene O'Neilli lavastuses "Ah, Wilderness!". Selle etteastega teenis ta publiku ja kriitikute hulgas hea nime. Aastal 1937 lõpetas Gunn Wållgren lavakooli ja ehkki ta mängis ka teistel lavadel, jäi Kuninglik Draamateater tema põhitöökohaks kogu eluks. Gunn Wållgreni arvukate filmirollide hulka kuulusid muu hulgas Sonja roll rootsi 1945. aasta "Kuritöö ja karistuse" filmis ja Sofia roll 1977. aasta filmis "Vennad Lõvisüdamed". Tema elu viimaseks jäi Helena Ekdahli roll rootsi ajastudraamas "Fanny och Alexander", mille eest teda väga tunnustati. "Sonja" (1943) – Sonja toakaaslane "Ordet" (1943) – Kristina "Sjätte skottet" (1943) – Lulu "Kvinnor i fångenskap" (1943) – Viola "Flickan och Djävulen" (1944) – Karin "Kejsarn av Portugallien" (1944) – Klara Fina Gulleborg "Skådetennis" (1945) – tema ise "Brott och straff" ("Kuritöö ja karistus", 1945) – Sonja "Resan bort" (1945) – Ellen Andersson "Begär" (1946) – Ingrid "Medan porten var stängd" (1946) – Marianne Sahlen "Harald Handfaste" (1946) – talunaine "Kvinna utan ansikte" (1947) – Rut Köhler "Var sin väg" (1948) – Birgit Sundell "Dårskapens hus" (1951) – Maggan "Glasberget" (1953) – Otti Moreus "Klänningen" (1964) – Helen Fürst "Asmodeus" (1966, telefilm) – Madame de Berthas "Kvinnas man" (1966, telefilm) – Lotta Friman "Tartuffe" (1966, telelavastus) – Elmire "Fadren" (1967, telelavastus) – Laura "Gengångare" (1967, telelavastus) – Candida "Miss and Mrs Sweden" (1969) – Rose Persson-Silvergrå "Frida och hennes vän" (1970, telesari) – Fridas mor "Söderkåkar" (1970, telesari) – Hanna Johnsson "Mannen som slutade röka" (1972) – tädi Gunhild "Kvartetten som sprängdes" (1973, telesari) – Mrs. Åvik "Sanna kvinnor" (1974) – Julie Bark "Agnes" (1974, telefilm) – Agnes "Rulle på Rullseröd" (telesari) – Farmor "Förvandlingen" (1976) – Gregori ema "Bröderna Lejonhjärta" ("Vennad Lõvisüdamed", 1977) – Sofia "Strandfyndet" (1978, telesari) – vanaema "Svartskallen" (1981, telefilm) – Inez Bergman "Sally och friheten" (1981) – Sally ema "Fanny och Alexander" (1982) – Helena Ekdahl Gunn Wållgren sündis Västra Götalandi läänis Göteborgis. Tema vanemad olid Harald Wållgren ja Greta ("Kristi") Gimberg. Aastal 1941 abiellus Gunn Wållgren Hampe Faustmaniga. Neil oli kaks last, tütred Susanne ja Elaine. Paar lahutas abielu 1949. aastal. Per-Axel Branneriga oli Gunn Wållgren abielus kuni abikaasa surmani aastal 1975. Gunn Wållgren suri 1983. aastal Stockholmis kiiresti arenenud vähki. Gunn Wållgren armastas üksildust ja külastas kloostreid, kui võimalust oli. https://www.imdb.com/event/ev0000307/1981/1/ "Gunn Wållgren – Biography". IMDb (Ameerika inglise). Vaadatud 25. septembril 2023. https://letterboxd.com/film/skadetennis/details/ "Gunn Wållgren | Actress". IMDb (Ameerika inglise). Vaadatud 25. septembril 2023. Gunn Wållgren andmekogus IMDb (inglise)